Maroela Media Top 20 17 November 2014Hier is Maroela Media se Top 20 vir vandeesweek. Daar is nege liedjies wat styg, sewe wat daal, twee wat op dieselfde plek as verlede week is en twee nuwelinge. Riana Nel het die eerste plek teruggeneem met Weier, en met Dewald Wasserfall wat opskuif na die tweede plek, val Steve Hofmeyr tot by nommer drie. Snotkop het net twee weke lank op die Top 20 gebly met Dikkelicious, en vandeesweek sak hy uit. Kaleidoskoop verlaat ook die Top 20 met Roadtrip. Die eerste nuweling is Fredi Nest se jongste treffer, Vat nou hierdie mens, wat in die 16de plek toetree. Rooies (op die foto) se trefferversameling is pas vrygestel, en een van die nuwe snitte daarop, Kampala, is ‘n nuweling in die 15de plek. Daar is ses kunstenaars wat elk drie plekke daal, maar Elizma Theron styg vyf plekke met Trane.